stanford-oval/wikipedia huggingface dataset:
ศรัณยู วินัยพานิช
ผลงานเพลง > เพลงที่ไปรับเชิญร้อง

เพลงที่ไอซ์ได้มีส่วนร่วมในการการร้อง
| ปี | ชื่อเพลง | ร้องร่วมกับ | ค่าย | หมายเหตุ |
| --- | --- | --- | --- | --- |
| 2547 | รักตลอดไป | รวมศิลปิน | จีเอ็มเอ็ม แกรมมี่ | เพลงในโปรเจกต์พิเศษ First stage Project 1-2 |
| 2547 | ไม่อยากเป็นดาว | ป๊อบ ปองกูล, ปุ๊กปิ๊ก กิตติยา, แอมม่า สุรตี, เก่ง ณัฏฐ์ชัย และบาร์จ กัลย์ยุทธพงศ์ | จีเอ็มเอ็ม แกรมมี่ | เพลงในโปรเจกต์พิเศษ First stage Project 1-2 |
| 2549 | Perhaps Love (ภาคภาษาไทย) | โรส ศิรินทิพย์ | จีเอ็มเอ็ม แกรมมี่ | ซีรีส์เกาหลี Princess Hours เจ้าหญิงวุ่นวายกับเจ้าชายเย็นชา |
| 2550 | ผิดคนหรือเปล่า | วิน วงโปเตโต้ | จีเอ็มเอ็ม แกรมมี่ | รวมในอัลบั้ม Party on Ice |
| 2551 | Beat Bang! Bang!! | SHION และ nawii | จีเอ็มเอ็ม แกรมมี่ | รวมในอัลบั้ม ICE with U |
| 2551 | ทฤษฎี | โรส ศิรินทิพย์ | จีเอ็มเอ็ม แกรมมี่ | รวมในอัลบั้ม ICE with U |
| 2551 | มักง่าย | โก้ มิสเตอร์แซ็กแมน | จีเอ็มเอ็ม แกรมมี่ | รวมในอัลบั้ม ICE with U |
| 2551 | แค่คนโทรผิด | เป๊ก-อ๊อฟ-ไอซ์ | จีเอ็มเอ็ม แกรมมี่ | รวมในอัลบั้ม Together |
| 2551 | เธอคือสิ่งสุดท้าย | เป๊ก-อ๊อฟ-ไอซ์ | จีเอ็มเอ็ม แกรมมี่ | รวมในอัลบั้ม Together |
| 2551 | น่ารัก น่า love | เป๊ก-อ๊อฟ-ไอซ์ | จีเอ็มเอ็ม แกรมมี่ | รวมในอัลบั้ม Together |
| 2551 | ไม่รักอย่าทำให้คิด | เป๊ก-อ๊อฟ-ไอซ์ | จีเอ็มเอ็ม แกรมมี่ | รวมในอัลบั้ม Together |
| 2551 | เรื่องไม่ดีไม่จำ | เป๊ก-อ๊อฟ-ไอซ์ | จีเอ็มเอ็ม แกรมมี่ | รวมในอัลบั้ม Together |
| 2551 | ปฏิเสธเขาไป | เป๊ก-อ๊อฟ-ไอซ์ | จีเอ็มเอ็ม แกรมมี่ | รวมในอัลบั้ม Together |
| 2551 | เหนื่อยเกินไปหรือเปล่า | เป๊ก-อ๊อฟ-ไอซ์ | จีเอ็มเอ็ม แกรมมี่ | รวมในอัลบั้ม Together |
| 2551 | เพราะคำว่ารัก | เป๊ก-อ๊อฟ-ไอซ์ | จีเอ็มเอ็ม แกรมมี่ | รวมในอัลบั้ม Together |
| 2551 | รักกันนะ ดีนะ | เป๊ก-อ๊อฟ-ไอซ์ | จีเอ็มเอ็ม แกรมมี่ | รวมในอัลบั้ม Together |
| 2551 | ใจกว้างงงง | เป๊ก-อ๊อฟ-ไอซ์ | จีเอ็มเอ็ม แกรมมี่ | รวมในอัลบั้ม Together |
| 2551 | อย่าทำให้ฟ้าผิดหวัง | เป๊ก-อ๊อฟ-ไอซ์ | จีเอ็มเอ็ม แกรมมี่ | รวมในอัลบั้ม Together |
| 2553 | ไม่ลองไม่รู้ | หนูนา หนึ่งธิดา | จีเอ็มเอ็ม แกรมมี่ | รวมในอัลบั้ม ICE Festa |
| 2553 | หอม | โอลีฟส์ | จีเอ็มเอ็ม แกรมมี่ | รวมในอัลบั้ม ICE Festa |
| 2555 | รักกันนะ | เปาวลี พรพิมล | จีเอ็มเอ็ม แกรมมี่ | รวมในอัลบั้ม รักกันนะ |
| 2555 | Double Love | น้ำชา ชีรณัฐ | จีเอ็มเอ็ม แกรมมี่ | รวมในอัลบั้ม รักกันนะ |
| 2558 | ค่านิยม 12 ประการ | ไมค์ ภิรมย์พร , นภัทร อินทร์ใจเอื้อ , วิชญาณี เปียกลิ่น , ต่าย อรทัย และ พลพล พลกองเส็ง | จีเอ็มเอ็ม แกรมมี่ |  |
| 2559 | SWU บทเพลงเพื่อการประชาสัมพันธ์มหาวิทยาลัยศรีนครินทรวิโรฒ | กิ๊ฟซ่า Girlyberry , Neko Jump, นิวเคลียร์ G20, เป๊ก เปรมนัส, เต้ย จรินทร์พร, นุกนิก AF6, อาร์ม Rookie BB, แอร์ ออม มินท์ สตอบอรี่ชีสเค้ก, และ แม็ก เดอะสตาร์ 4 | จีเอ็มเอ็ม แกรมมี่ | บทเพลงเพื่อการประชาสัมพันธ์มหาวิทยาลัยศรีนครินทรวิโรฒ |
ผลงานเพลง > เพลงในโปรเจกต์พิเศษ

| ปี | อัลบั้ม | เพลงที่มี ไอซ์ ศรัณยู ร้อง |
| --- | --- | --- |
| 2547 | First stage Project 1 |  คนมันรัก  รักตลอดไป รวมศิลปิน |
| 2548 | First stage Project 2 |  บอกได้ไหม  ไม่อยากเป็นดาว (ร้องร่วมกับ ป๊อบ ปองกูล, ปุ๊กปิ๊ก กิตติยา, แอมม่า สุรตี, เก่ง ณัฏฐ์ชัย และบาร์จ กัลย์ยุทธพงศ์) |
| 2548 | Sleepless Society 1 |  หมอนสองใบกับใจเหงาๆ |
| 2550 | One Man Story 2 |  คนวางฟอร์ม  เพ้อ |
| 2550 | THE LOST LOVE SONGS บทเพลงที่หายไป |  เพียงสบตา |
| 2552 | Left : The Celebration Album 25 ปี นิติพงษ์ ห่อนาค |  บอกว่าอย่าน่ารัก  ทุกนาทีให้เธอ |
| 2555 | Jump & Play |  น่ารักเกิน  อะไรก็ได้เพื่อเธอ |
| 2568 | 30 ปี แกรมมี่ โกลด์ |  |
ผลงานเพลง > อัลบั้ม ภาษาญี่ปุ่น

THAI MUSIC DVD (MOS-ICE-PECK 15Films)
日本 (ICE)
セカンド・アルバム　『パーティー　オン　アイス (party on ice)
『踊ろうよ』　マキシシングル(อัลบั้มพิเศษ)
BEAT☆BANG!!BANG!! (with Shion and Nawii)
ผลงานเพลง > เพลงเพื่อสนับสนุนโครงการ

เพลง ขอเรื่องเดียว ในโครงการรณรงค์ รับน้องปลอดเหล้า โดย สสส.
เพลง ขอให้ฉันได้ดูแลคุณ เพลงประกอบภาพยนตร์โฆษณา ธนาคารออมสิน
ผลงานการแสดง > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์กองทัพบกช่อง 5
| ปี พ> ศ. | เรื่อง | บทบาท |
| --- | --- | --- |
| 2548 | ระเบิดเถิดเทิง ตอน อยากดัง | ชัย (รับเชิญ) |

ละครโทรทัศน์ทั้งหมดด้านล่างนี้ออกอากาศทางช่อง 9 โมเดิร์นไนน์ทีวี
| ปี | เรื่อง | บทบาท |
| --- | --- | --- |
| 2553 | วงษ์คำเหลา เดอะซีรีส์ | ไอซ์ (รับเชิญ) |

ละครโทรทัศน์ทั้งหมดด้านล่างนี้ออกอากาศทางสถานีโทรทัศน์ไทยทีวีสีช่อง 3
| ปี พ> ศ. | เรื่อง | บทบาท |
| --- | --- | --- |
| 2548 | พ่อแกกับแม่ฉัน | ติ๊ก |
| 2550 | กงจักรลายดอกบัว | ประสบชัย |
| 2554 | น้องใหม่ร้ายบริสุทธิ์ | รับเชิญ |

ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7
| ปี พ> ศ. | เรื่อง | บทบาท |
| --- | --- | --- |
| 2549 | ด้วยแรงแห่งรัก | สิรายุ |
| 2557 | สะใภ้หัวแดง | อดุลย์ (รับเชิญ) |

ละครโทรทัศน์ทั้งหมดด้านล่างนี้ออกอากาศทางพีพีทีวี
| ปี พ> ศ. | เรื่อง | บทบาท |
| --- | --- | --- |
| 2559 | บัวแล้งน้ำ | หม่อมเลอสรร |
| 2566 | ปาฏิหาริย์กาลเวลา | บุรินทร์ คล่องไวยากรณ์ (เบียร์) |

ละครโทรทัศน์ทั้งหมดด้านล่างนี้ออกอากาศทางทรูโฟร์ยู
| ปี พ> ศ. | เรื่อง | บทบาท |
| --- | --- | --- |
| 2561 | คุณย่าดอตคอม | วิชาญ |

ละครโทรทัศน์ทั้งหมดด้านล่างนี้ออกอากาศทางช่องวัน 31
| ปี พ> ศ. | เรื่อง | บทบาท |
| --- | --- | --- |
| 2560 | A Love To Kill รักซ่อนแค้น | เมธา อดุลย์ชัย (เมฆ) |
| 2560 | แสบเสน่หา | จอมทัพ สิรินธาดา (จอม) |
| 2561 | บางรักซอย 9/1 Ep.15 ป๊าจ๋า เจ๋งมาแล้ว | ก๊วยเจ๋ง ชูโต / เจ๋ง (รับเชิญ) |
| 256.. | ละครใหม่ (ยังไม่ทราบชื่อเรื่อง) | รอเปิดกล้อง เรื่องเดียวกับ แมน มณีวรรณ |
ผลงานการแสดง > ผลงานละครเวที

| ปี พ> ศ. | เรื่อง | สถานที่จัดการแสดง | บทบาท | หมายเหตุ |
| --- | --- | --- | --- | --- |
| 2557 2560 | สี่แผ่นดิน เดอะมิวสิคัล | เมืองไทยรัชดาลัย เธียเตอร์ | อั้น ประพันธ์ | รอบการแสดงวันที่ 11/12/17/18/24/25 พฤศจิกายน 1/2/5/9 ธันวาคม รอบ 19:30 น. และ 10 ธันวาคม รอบ 13:30 น. แสดงแทนโดย ณัฏฐ์ ทิวไผ่งาม |
ผลงานการแสดง > พิธีกร > โทรทัศน์

พ.ศ. 25 : ทุกวัน-วัน เวลา น.-น. ทางช่อง (กด ) ร่วมกับ (เริ่มวันที่ 25)
ผลงานการแสดง > พิธีกร > ออนไลน์

พ.ศ. 2564 : ทางช่อง YouTuber:ICE SARUNYU
คอนเสิร์ต

รับเชิญในคอนเสิร์ต The Show Must Go on by Golf-Mike & Friends
รับเชิญในคอนเสิร์ต Snow Kim ของเจนนิเฟอร์ คิ้ม
รับเชิญในคอนเสิร์ต 25 ปี นิติพงษ์ ห่อนาค
แสดงในคอนเสิร์ต เอเชีย มิวสิก เฟติวัล ที่เกาหลีใต้ ปี 2550 และ ปี 2551
กรีนคอนเสิร์ต หมายเลข 10 Green Concert # 10 The Lost Love Songs บทเพลงที่หายไป ปี 2550
คอนเสิร์ต Peck Aof Ice : We are One (แสดงร่วมกับ เป็ก ผลิตโชค และ อ๊อฟ ปองศักดิ์)
คอนเสิร์ตรวมมิตรใส่น้ำแข็ง วาไรตี้ ไลฟ์ คอนเสิร์ต บาย ไอซ์ ศรัณยู คอนเสิร์ตเดี่ยวครั้งแรกของตัวเอง โดยมีแขกรับเชิญพิเศษคือ โรส ศิรินทิพย์, กอล์ฟ-ไมค์, พัชรศรี เบญจมาศ, สาวิกา ไชยเดช, หยาดทิพย์ ราชปาล, ภัทรศยา เครือสุวรรณศิริ และ ปานวาด เหมมณี
แสดงคอนเสิร์ตที่ Thai Festival ใน ญี่ปุ่น, นาโกย่า
แสดงคอนเสิร์ต Bam's Love Song โดยแสดงร่วมกับ กัน เดอะสตาร์, อ๊อฟ ปองศักดิ์, โบว์ สุนิตา, แอม เสาวลักษณ์, นิโคล เทริโอ และว่าน ธนกฤต
รับเชิญในคอนเสิร์ต M-150 Presents คอนเสิร์ต x2 ลูกทุ่งซุปเปอร์โชว์  ปี 2555
รับเชิญในคอนเสิร์ต ตุ๊กกี้ คอนเสิร์ตแบบปลวก ๆ ปี 2555
รับเชิญในคอนเสิร์ต มาลีวัลย์และชรัส เพราะมีเธอคอนเสิร์ต ปี 2555
คอนเสิร์ต Five Live Enter10 Concert : Five Live ขอฉลองสด ครบ 10 ปี (แสดงร่วมกับ บี้ สุกฤษฎิ์, ชิน ชินวุฒ, เต้น นรารักษ์, โปเตโต้, ดา เอ็นโดรฟิน, ลุลา, กิ่ง เหมือนแพร, รุจ ศุภรุจ, แก้ม วิชญาณี, โดม จารุวัฒน์, แกงส้ม ธนทัต, ฮั่น อิสริยะ, The Mousses, ป๊อบ ปองกูล, น้ำชา ชีรณัฐ, นท พนายางกูร, แคลช )
กรีนคอนเสิร์ต หมายเลข 19 Green Concert #19 The Lost Love Songs To Be Continued ร้อยเพลงรักที่กลับมา ปี 2559
รับเชิญในคอนเสิร์ต J-DNA Concert ปี 2560
แสดงคอนเสิร์ต OPPO Presents The Mask Concert 3 สงครามข้ามสายพันธุ์ ปี 2561 (หน้ากากกระรอก (ไอซ์ ศรัณยู) แสดงร่วมกับ หน้ากากอีกาดำ (เอ๊ะ จิรากร), แชมป์ซีซั่น 2 หน้ากากซูโม่ (ลีเดีย ศรัณย์รัชต์), หน้ากากหอยนางรม (โอม ค็อกเทล) และ แชมป์ซีซั่น 3 หน้ากากหนอนชาเขียว, รองแชมป์ซีซั่น 3 หน้ากากนางอาย (อะตอม ชนกันต์), หน้ากากแอปเปิ้ล (โอ๊ต ปราโมทย์), หน้ากากอีกาแดง (ต้าร์ มิสเตอร์ทีม), หน้ากากมงกุฎเพชร (แก้ม วิชญาณี), หน้ากากช้างดำ (กัน นภัทร), หน้ากากพระจันทร์ (คิว วงฟลัวร์), หน้ากากตุ๊กตา (ขนมจีน กุลมาศ) และ หน้ากากสามีแห่งชาติ (กันต์ กันตถาวร)
MY BOYFRIENDS CONCERT : 70 ปี OCEAN LIFE ไทยสมุทร รักคือพลังของชีวิต และ NEXT COMPANY ปี 2562 ตุ้ย ธีรภัทร์, บอย พีซเมคเกอร์ , ทอม อิศรา , อ๊อฟ ปองศักดิ์ , กัน นภัทร , ไอซ์ ศรัณยู , โทนี่ รากแก่น , เจเจ กฤษณภูมิ , นนท์ ธนนท์ , ฟิล์ม ธนภัทร และ พีช พชร
รับเชิญในคอนเสิร์ต Peck Palitchoke : The Last Odyssey
Catsette Festival 2
GRAMMYxRS : 2K Celebration Concert
คอนเสิร์ต > คอนเสิร์ตในต่างประเทศ

2007 ทัวร์คอนเสิร์ตที่ญี่ปุ่น
2008 ทัวร์คอนเสิร์ตอเมริกา
ตัวแทนศิลปินประเทศไทย งาน Asia song music featival ปี 2008
2009 ทัวร์ยุโรป 9 ประเทศ อาทิ เดนมาร์ค , สวิตเซอร์แลนด์ , สวีเดน , ฝรั่งเศส ฯลฯ
รางวัล

รางวัลชนะเลิศ MC Search 2545
Champ of The Year รายการ First Stage Show ประจำปี 2546
รางวัล Virgin HitZ Awards Popular Vote Male Artist 2006 ( ศิลปินชายสุดฮิตแห่งปี )
Album ยอดขายสูงสุดปี 2006 จาก สำนักงานนวัตกรรมแห่งชาติ กระทรวงวิทยาศาสตร์และเทคโนโลยี
รางวัลคนดีศรีนครินทร์ ศิษเก่าดีเด่น จาก มหาวิทยาลัย ศรีนครินทรวิโรฒ
รางวัล เยาวชนตัวอย่างต่อต้าน ยาเสพติด จาก สำนักงานคณะกรรมการป้องกันและปราบปรามยาเสพติด กระทรวงยุติธรรม ปี 2550
รางวัลลูกกตัญญูประจำปี 2551 ในวันแม่แห่งชาติ ของสภาสังคมสงเคราะห์แห่งประเทศไทยในพระบรมราชูปถัมภ์
ASIAN BOY ของ หนังสือ Josei Jishin ปี 2006 ประเทศญี่ปุ่น : รางวัลนักร้องต่างชาติที่ประสบความสำเร็จในญี่ปุ่น อันดับที่ 1
THE BEST ASIAN ARTIST AWARD งาน Asia Song Music Festival 2008 ประเทศเกาหลี
รางวัลโทรทัศน์ทองคำ ครั้งที่ 33 ประจำปี 2561 ประเภทรางวัลเพลงละครดีเด่น ได้แก่ เพลงบุพเพสันนิวาส จากละครเรื่องบุพเพสันนิวาส
รางวัล MThai Top Talk-About 2019 สาขาเพลงที่ถูกกล่าวถึงมากที่สุด (Top Talk-About Song) คือ เพลงบุพเพสันนิวาส โดยศิลปิน ไอซ์ ศรัณยู วินัยพานิช
รางวัลนาฏราช ครั้งที่ 10 ประจำปี 2561 รางวัลเพลงละครยอดเยี่ยม ได้แก่ เพลงบุพเพสันนิวาส จากละครเรื่องบุพเพสันนิวาส
แหล่งข้อมูลอื่น

ไอซ์ ศรัณยู เก็บถาวร 2010-10-15 ที่ เวย์แบ็กแมชชีน
ศรัณยู วินัยพานิช ที่อินสตาแกรม
ศรัณยู วินัยพานิช ที่เฟซบุ๊ก
| --- | --- |
ฐานข้อมูลการควบคุมรายการหลักฐาน: ศิลปิน :  มิวสิกเบรนซ์
โฮมสเตย์ (ภาพยนตร์)

| โฮมสเตย์ |
| --- | --- |
ใบปิดภาพยนตร์
กำกับ: ภาคภูมิ วงศ์ภูมิ
เขียนบท: ทศพล ทิพย์ทินกร จิรัศยา วงษ์สุทิน อภิโชค จันทรเสน เอกสิทธิ์ ไทยรัตน์ ภาคภูมิ วงศ์ภูมิ
สร้างจาก: เมื่อสวรรค์ให้รางวัลผม (Colorful) โดย เอโตะ โมริ
อำนวยการสร้าง: จิระ มะลิกุล วรรณฤดี พงษ์สิทธิศักดิ์
นักแสดงนำ: ธีรดนย์ ศุภพันธุ์ภิญโญ เฌอปราง อารีย์กุล สู่ขวัญ บูลกุล ณัฐสิทธิ์ โกฏิมนัสวนิชย์ วิโรจน์ ควันธรรม ศรุดา เกียรติวราวุธ ณัฐธยาน์ องค์ศรีตระกูล เฌอมาลย์ บุญยศักดิ์ นพชัย ชัยนาม
กำกับภาพ: นฤพล โชคคณาพิทักษ์
ตัดต่อ: ชลสิทธิ์ อุปนิกขิต
ดนตรีประกอบ: ชาติชาย พงษ์ประภาพันธ์
บริษัทผู้สร้าง: จอกว้าง ฟิล์ม 
ผู้จัดจำหน่าย: จีดีเอช ห้าห้าเก้า
วันฉาย: 25 ตุลาคม พ.ศ. 2561
ความยาว: 136 นาที
ประเทศ:  ไทย
ภาษา: ไทย
ทำเงิน: 66.75 ล้านบาท  (กรุงเทพฯ ปริมณฑล และเชียงใหม่)   128.67 ล้านบาท   (ทั่วประเทศ)
ข้อมูลจาก IMDb
ข้อมูลจากสยามโซน
โฮมสเตย์ (อังกฤษ: Homestay) เป็นภาพยนตร์ไทยแนวดราม่า-แฟนตาซี-ระทึกขวัญ ร่วมเขียนบทและกำกับโดย ภาคภูมิ วงศ์ภูมิ ซึ่งบทได้รับแรงบันดาลใจจากนวนิยายญี่ปุ่นเรื่อง เมื่อสวรรค์ให้รางวัลผม (Colorful) โดย เอโตะ โมริ ว่าด้วยเรื่องราวของวิญญาณที่ได้กลับมามีชีวิตอีกครั้งในร่างของเด็กหนุ่มชั้น ม.ปลาย และต้องสืบหาสาเหตุการตายของร่างตัวเองก่อนที่จะต้องตายอย่างถาวร
ภาพยนตร์เรื่องดังกล่าวผลิตโดยจอกว้างฟิล์ม และจัดจำหน่ายโดยจีดีเอช ห้าห้าเก้า นำแสดงโดย ธีรดนย์ ศุภพันธุ์ภิญโญ เฌอปราง อารีย์กุล และ นพชัย ชัยนาม และเข้าฉายอย่างเป็นทางการในโรงภาพยนตร์ตั้งแต่วันที่ 25 ตุลาคม พ.ศ. 2561
นักแสดงและตัวละคร > ตัวละครหลัก

ธีรดนย์ ศุภพันธุ์ภิญโญ รับบท ธราดล จันทรเสน (มิน) เด็กหนุ่มชั้น ม.ปลาย ที่ได้กลับมามีชีวิตหลังถูกวิญญาณเร่ร่อนเข้าสิงร่าง และต้องปรับตัวให้เข้ากับชีวิตใหม่ที่เขาได้รับ โดยตัวเขานั้นจะไม่สามารถจำเหตุการณ์ที่เกิดขึ้นก่อนตายได้เลย ซึ่งธีรดนย์นั้นได้มาแคสต์จากการแนะนำของโปรดิวเซอร์ และภาคภูมิก็ไม่ค่อยชอบเขาในตอนแรก แต่หลังจากที่ได้เห็นความสามารถจากการแสดงในเรื่อง โปรเจกต์ เอส เดอะซีรีส์ ตอน SOS Skate ซึม ซ่าส์ ทำให้เขาได้บทไปหลังจากมาแคสต์ไปถึงสามครั้ง นอกจากนั้นธีรดนย์ยังต้องเล่นเองเจ็บเองในการถ่ายทำฉากเปิดภาพยนตร์อีกด้วย
เฌอปราง อารีย์กุล รับบท พริมา วงษ์สุทิน (พาย) พี่รหัสของมิน นักเรียนทุนจากสงขลาที่เข้ามาเรียนต่อในกรุงเทพฯ เป็นผู้ที่คอยติวหนังสือให้มิน จริงจัง ตั้งใจ เรียนเก่ง และเป็นคนที่ทำให้มินอยากมีชีวิตอยู่ต่อ แต่เธอก็เป็นหนึ่งในสาเหตุการตายของมินเช่นกัน ซึ่งเฌอปรางได้บทจากการเรียกมาแคสต์หลังจากที่ภาคภูมิเห็นภาพเธอจากสื่อโซเชียลมีเดียโดยที่ไม่รู้ว่าเธอเป็นสมาชิกวงบีเอ็นเคโฟร์ตีเอตอีกด้วย
สู่ขวัญ บูลกุล รับบท ฤดี จันทรเสน แม่ของมินที่รักและห่วงใยครอบครัวอยู่เสมอ แต่ด้วยการกระทำบางอย่างของเธอกลับกลายเป็นหนึ่งในสาเหตุการตายของมินด้วย สู่ขวัญเป็นนักแสดงเพียงคนเดียวในเรื่องที่ภาคภูมิตั้งใจเลือกมาเล่นในช่วงเขียนบท และเธอได้ปฏิเสธบทนี้ไปหลายครั้งเพราะไม่อยากเล่นบทที่ลูกตาย แต่เธอก็เปลี่ยนใจและรับเล่นในภายหลัง
ณัฐสิทธิ์ โกฏิมนัสวนิชย์ รับบท ทรงพล จันทรเสน (เม่น) พี่ชายของมินที่มองว่ามินเป็นตัวปัญหาของครอบครัว เรียนดี ฉลาด และไม่พอใจในการกลับมาของมิน
วิโรจน์ ควันธรรม รับบท พ่อของมิน อดีตอาจารย์ในมหาวิทยาลัยที่ลาออกมาขายอาหารเสริมเต็มตัว เข้มงวด เจ้าอารมณ์ ไม่ค่อยใส่ใจครอบครัวเพราะมุ่งมั่นและทุ่มเทชีวิตให้แก่งานของตัวเองมากเกินไป
ศรุดา เกียรติวราวุธ รับบท อมราพร แผ่นดินทอง (ลี้) เด็กสาวชั้น ม.ปลาย เพื่อนร่วมชั้นและชมรมที่สนิทกับมิน
ผู้คุม ผู้ทำหน้าที่ควบคุมวิญญาณจากสวรรค์ให้มาอยู่ใน ร่างชั่วคราว เนื่องจากตัวละครนี้มีความสามารถที่จะเข้าสิงร่างใครก็ได้ จึงมีนักแสดงหลายคนที่มารับบทนี้ได้แก่
นพชัย ชัยนาม รับบท ผู้คุมในร่างพนักงานเช็ดกระจก
เฌอมาลย์ บุญยศักดิ์ รับบท ผู้คุมในร่างพยาบาลสาว
ธเนศ วรากุลนุเคราะห์ รับบท ผู้คุมในร่างจิตแพทย์ชื่อ รศ. นพ.ทศพล ทิพย์เทพนคร
สุดา ชื่นบาน รับบท ผู้คุมในร่างหญิงชราที่หอพักเพื่อนเม่น
เดวิด อัศวนนท์ รับบท ผู้คุมชายบนดาดฟ้า (ถูกตัดฉากออก)
พงศธร จงวิลาส รับบท ผู้คุมนักมวย (ถูกตัดฉากออก)
ณัฐธยาน์ องค์ศรีตระกูล รับบท ผู้คุมในร่างของเด็กหญิงถือร่มสีแดง
ธีรดนย์ ศุภพันธุ์ภิญโญ รับบท ผู้คุมในร่างมิน
นักแสดงและตัวละคร > ตัวละครอื่น ๆ

อะตอม สัมพันธภาพ รับบท ครูพัฒน์ คุณครูประจำห้องปทุมเพชรของพาย
ธัชพล ธิติอภิชัย รับบท บรรจง พูนพิริยะ พี่ในชมรมปลอกแขนสีแดง
ศิวัช จำลองกุล รับบท พี่ในชมรมปลอกแขนสีน้ำเงิน
ธนกร โพธิ์วิจิตร รับบท พี่ในชมรมปลอกแขนสีเขียว
งานสร้าง

เดิมนั้น โครงการภาพยนตร์ที่สร้างจากนวนิยาย Colorful มีมาตั้งแต่สมัยบริษัทจีทีเอช โดยวางแผนไว้ว่าจะให้ ยงยุทธ ทองกองทุน เป็นผู้กำกับ และให้ นิธิศ ณพิชยสุทิน เป็นผู้เขียนบทภาพยนตร์เรื่องนี้ แต่สุดท้ายโครงการกลับถูกเลื่อนออกไปอย่างไม่มีกำหนด เนื่องมาจากความล่าช้าของการซื้อลิขสิทธิ์ต้นฉบับมาสร้าง และการขัดแย้งภายในบริษัท ประกอบกับบริษัทประกาศยุติการดำเนินกิจการเมื่อปลายปี พ.ศ. 2558
ต่อมาใน พ.ศ. 2559 หลังบริษัทจีดีเอช ห้าห้าเก้าเปิดตัว บริษัทแจ้งว่าจะผลิตภาพยนตร์สองเรื่องต่อจากโครงการเดิม คือ แฟนเดย์..แฟนกันแค่วันเดียว และเรื่องนี้ในปีเดียวกัน โดยวางแผนไว้ว่าภาพยนตร์เรื่องนี้จะเริ่มงานสร้างในเดือนพฤษภาคมและเข้าฉายในช่วงธันวาคม แต่ด้วยการที่บริษัทต้องการถ่ายทอดพระอัจฉริยภาพทางด้านดนตรีของพระบาทสมเด็จพระปรมินทรมหาภูมิพลอดุลยเดช ทำให้บริษัทเปลี่ยนแผนการดำเนินงานด้วยการสร้างและฉายภาพยนตร์เรื่อง พรจากฟ้า แทน ซึ่งส่งผลให้แผนการถ่ายทำภาพยนตร์เรื่องนี้ต้องถูกเลื่อนอย่างไม่มีกำหนดอีกครั้ง และทำให้ทีมงานได้ใช้เวลาที่เสียไปในการพัฒนาบทให้ดีขึ้นกว่าเดิม จนมาถึงปี พ.ศ. 2560 ภาพยนตร์เรื่องนี้ก็ได้เริ่มงานสร้างอย่างเป็นทางการ
งานสร้าง > บทภาพยนตร์

สำหรับในการเขียนบทนั้น ทศพล จิรัศยา และอภิโชค ได้ร่วมกันเขียนบทหลังจากบริษัทได้ลิขสิทธิ์การสร้างมาเป็นที่เรียบร้อยแล้ว พวกเขาได้พัฒนาบทเป็นระยะเวลา 1 ปี ก่อนภาคภูมิและเอกสิทธิ์ได้มาร่วมเขียนบททีหลัง ในที่สุด บทก็เสร็จสมบูรณ์หลังจากที่พวกเขาพัฒนากันต่ออีก 1 ปี 7 เดือน
งานสร้าง > การถ่ายทำ

สำหรับการถ่ายทำ ทีมงานได้ถ่ายทำภาพยนตร์ในช่วงเดือนมกราคมจนถึงเดือนมีนาคม พ.ศ. 2561 และได้ สีบาน-นฤพล โชคคณาพิทักษ์ มากำกับภาพให้ และสำหรับการถ่ายทำฉากเปิด ทีมงานได้สร้างเซตในสตูดิโอขนาดใหญ่และใช้เวลาในการถ่ายทำฉากดังกล่าวไปถึง 22 ชั่วโมง
งานสร้าง > การตัดต่อ

สำหรับการตัดต่อ ทีมงานได้ให้ อาร์ม-ชลสิทธิ์ อุปนิกขิต ที่เคยมีผลงานในการตัดต่อภาพยนตร์เรื่อง ฉลาดเกมส์โกง มาตัดต่อให้ และได้ใช้เวลาในการตัดต่อไปถึง 6 เดือน นอกจากนั้น สำหรับฉากที่ใช้กรีนสครีน ทีมงานได้ให้บริษัท Yggdrazill ที่มีผลงานเกม Home Sweet Home มาร่วมทำคอมพิวเตอร์กราฟิกและเทคนิคพิเศษให้กับภาพยนตร์อีกด้วย
งานสร้าง > เพลงประกอบภาพยนตร์

สำหรับเพลงประกอบ ทีมงานได้ ป้อ-ชาติชาย พงษ์ประภาพันธ์ มาร่วมทำเพลงประกอบให้กับจอกว้างฟิล์มอีกครั้งในรอบ 4 ปี หลังจากมีผลงานทำเพลงให้กับภาพยนตร์เรื่อง ฝากไว้..ในกายเธอ นอกจากนั้นยังทำให้ชาติชายมีผลงานเพลงประกอบภาพยนตร์ที่เข้าฉายในเดือนตุลาคมถึง 2 เรื่อง ซึ่งอีกเรื่องคือ นาคี 2
การประชาสัมพันธ์

ในวันที่ 8 พฤษภาคม พ.ศ. 2561 จีดีเอชได้เปิดการถ่ายทอดสดบนเฟซบุ๊ก โดยอ้างว่าจะเปิดให้รับชมภาพยนตร์ ฉลาดเกมส์โกง แบบออนไลน์ โดยไม่เสียค่าใช้จ่าย ก่อนสร้างสถานการณ์ว่าเว็บไซต์ถูกแฮกเพื่อปล่อยวีดีโอไวรัลปริศนาขึ้นมา และปิดข้อความทิ้งท้ายว่า K1189B54N หลังจากการถ่ายทอดสดจบลง ได้มีการโพสต์คลิปดังกล่าวลงในสื่อออนไลน์ ก่อนเปิดตัวนักแสดงนำในวันต่อมา และทางค่ายก็ไม่เปิดเผยข้อมูลเพิ่มเติมมานับแต่นั้น
ต่อมา ทีมงานจากจีดีเอชได้ทำการถ่ายทอดสดลงเฟซบุ๊กอีกครั้ง และได้เปิดเผยแนวภาพยนตร์และวันเข้าฉายอย่างเป็นทางการคือ 25 ตุลาคม พ.ศ. 2561 จนในวันที่ 19 กันยายน ปีเดียวกัน ทางค่ายได้เปิดเผยชื่อเรื่องภาพยนตร์อย่างเป็นทางการครั้งแรก และได้เปิดเผยชื่อตัวละครและนักแสดงนำเพิ่มอีกหนึ่งคนคือ นพชัย ชัยนาม ซึ่งเคยแสดงนำในหนังของภาคภูมิมาแล้วกับภาพยนตร์เรื่อง คีตราชนิพนธ์ บทเพลงในดวงใจราษฎร์ ตอน ฝนตกที่ห้วยขาแข้ง
ไม่นานหลังจากทางค่ายเปิดเผยชื่อเรื่องภาพยนตร์ ค่ายได้ทำการประชาสัมพันธ์และปล่อยใบปิดภาพยนตร์ในแบบต่างๆลงสื่อโซเชียลเพิ่มเติม ด้วยการสร้างเหตุการณ์สมมติให้หนึ่งในตัวละครในเรื่องคือ ผู้คุม เข้าทำการควบคุมเพจต่างๆโดยเรียกวิธีการควบคุมนี้ว่า สิง โดยมีเพจชื่อดังที่โดนควบคุมไปแล้ว 3 เพจคือ หมอแล็บแพนด้า Drama-addict และเพจทางการของเฌอปรางเอง รวมถึงได้มีการปล่อยใบปิดฉบับสุดท้าย ประชาสัมพันธ์ และปล่อยตัวอย่างภาพยนตร์แบบทางการในเพจ ฉลาดเกมส์โกง แทนการสร้างเพจใหม่ขึ้นมา เพื่อให้ภาพยนตร์เป็นกระแสในสื่อสังคมออนไลน์ระยะหนึ่ง ก่อนที่จะมีงานแถลงข่าวเปิดตัวภาพยนตร์อย่างเป็นทางการ ในวันที่ 2 ตุลาคม พ.ศ. 2561 ณ ลานกิจกรรมอีเดน 1 ศูนย์การค้าเซ็นทรัลเวิลด์
นอกจากการประชาสัมพันธ์ทางออนไลน์แล้ว จีดีเอชยังได้ร่วมมือกับสวัสดีทวีสุขเพื่อผลิตรายการพิเศษ HOMESTAY SPECIAL เจาะเบื้องหลังความมหัศจรรย์ ที่รวบรวมทุกความมหัศจรรย์จากการถ่ายทำทั้งเบื้องหน้าและเบื้องหลัง ออกอากาศเมื่อวันที่ 27 ตุลาคม พ.ศ. 2561 เวลา 12.30 น. ทางช่องวัน 31 เพื่อเป็นการประชาสัมพันธ์ภาพยนตร์อีกช่องทางหนึ่ง
การออกฉายและรายได้ > การออกฉายในประเทศ

ภาพยนตร์เรื่องดังกล่าวมีกำหนดฉายรอบสื่อมวลชนในวันที่ 24 ตุลาคม พ.ศ. 2561 ณ พารากอนซีนีเพล็กซ์ ศูนย์การค้าสยามพารากอน และมีกำหนดเข้าฉายอย่างเป็นทางการในวันที่ 25 เดือนและปีเดียวกัน เมื่อนับเฉพาะกรุงเทพมหานครและปริมณฑล และเชียงใหม่ ภาพยนตร์เปิดตัวด้วยรายได้ 8.88 ล้านบาท ซึ่งถือเป็นรายได้เปิดตัวที่น้อยกว่า น้อง.พี่.ที่รัก ที่ออกฉายเมื่อช่วงกลางปี หลังจากผ่านวันหยุดสุดสัปดาห์แรก (สี่วันหลังเข้าฉาย) ภาพยนตร์ทำรายได้ไปทั้งสิ้น 37.49 ล้านบาท และเมื่อครบสัปดาห์แรก (เจ็ดวันหลังเข้าฉาย) ภาพยนตร์ทำรายได้ไปทั้งสิ้น 48.66 ล้านบาท
ในวันที่ 1 พฤศจิกายน พ.ศ. 2561 จีดีเอชได้จัดงานแถลงข่าว HOMESTAY [เมื่อคนดูหนัง...ให้รางวัลผม] เพื่อเป็นการขอบคุณทุกเสียงตอบรับจากผู้ชมภาพยนตร์ที่ให้การสนับสนุนภาพยนตร์เรื่องนี้เป็นอย่างดี พร้อมตั้งเป้าก้าวเข้าสู่ 100 ล้านบาทในเร็ว ๆ นี้
รายได้ ณ วันที่ 11 พฤศจิกายน พ.ศ. 2561 ทั่วประเทศ อยู่ที่  121 ล้านบาท
และวันที่ 15 พฤศจิกายน พ.ศ. 2561  กรุงเทพ ปริมณฑล และเชียงใหม่ อยู่ที่ 66.29 ล้านบาท และปิดโปรแกรมการฉายไปด้วยรายได้ทั้งหมด 66.75 ล้านบาท
การออกฉายและรายได้ > การออกฉายต่างประเทศ

ภาพยนตร์เรื่องดังกล่าวได้ถูกซื้อเพื่อนำไปฉายในต่างประเทศถึง 12 ประเทศด้วยกัน โดยประเทศญี่ปุ่นที่เป็นแหล่งต้นฉบับของหนังสือก็ได้ซื้อภาพยนตร์เรื่องนี้ไปฉายอีกด้วย
แหล่งข้อมูลอื่น

thailandboxoffice.com
เว็บไซต์ทางการ
โฮมสเตย์ (เพจเดิมของฉลาดเกมส์โกงที่ถูก "สิง" ชั่วคราว) ที่เฟซบุ๊ก
โฮมสเตย์  (2018) ที่สยามโซน
ธีรดนย์ ศุภพันธุ์ภิญโญ รับบท มิน
สะพานพระพุทธยอดฟ้า หนึ่งในสถานที่ถ่ายทำภาพยนตร์
เฌอปรางในงานโปรโมทภาพยนตร์ ณ มหานครโตเกียว ประเทศญี่ปุ่น
เกาะติมอร์

เกาะติมอร์
เกาะติมอร์ เป็นเกาะที่อยู่ใต้สุดของภูมิภาคเอเชียตะวันออกเฉียงใต้ ตั้งอยู่ทางตอนเหนือของทะเลติมอร์ พื้นที่บนเกาะแบ่งได้เป็นสองส่วน ได้แก่ติมอร์-เลสเตซึ่งเป็นรัฐอิสระ และติมอร์ตะวันตก ซึ่งเป็นพื้นที่ส่วนหนึ่งของจังหวัดนูซาเติงการาตะวันออก
เกาะติมอร์มีพื้นที่ 30,777 ตารางกิโลเมตร ชื่อของเกาะมาจากคำว่า ตีมูร์ (timur) ในภาษามลายู ซึ่งแปลว่า ตะวันออก เพราะเกาะติมอร์ตั้งอยู่ทางตะวันออกสุดของหมู่เกาะซุนดาน้อย
| ด ค กเกาะที่ใหญ่ที่สุดในโลก |
| --- | --- |
ขนาด 100,000 ตารางกิโลเมตร (39,000 ตารางไมล์) หรือมากกว่า:  กรีนแลนด์  นิวกินี  บอร์เนียว  มาดากัสการ์  แบฟฟิน  สุมาตรา  ฮนชู  วิกตอเรีย  บริเตนใหญ่  เอลสเมียร์  ซูลาเวซี  เซาท์ไอแลนด์  ชวา  นอร์ทไอแลนด์  ลูซอน  นิวฟันด์แลนด์  คิวบา  ไอซ์แลนด์ 
ขนาด 20,000–99,999 ตารางกิโลเมตร   (7,722–38,610 ตารางไมล์):  มินดาเนา  ไอร์แลนด์  ฮกไกโด  ฮิสปันโยลา  ซาฮาลิน  แบงส์  ศรีลังกา  แทสเมเนีย  เดวอน  อเล็กซานเดอร์  เซเวียร์นืย  ติเอร์ราเดลฟูเอโก  เบิร์กเนอร์  อักเซลไฮเบิร์ก  เมลวิลล์  เซาแทมป์ตัน  มาราฌอ  สปิตส์บาร์เกิน  คีวชู  ไต้หวัน  นิวบริเตน  พรินซ์ออฟเวลส์  ยุจนืย  ไหหลำ  แวนคูเวอร์  ติมอร์  ซิซิลี  ซัมเมอร์เซต  โคเตลนืย  ซาร์ดิเนีย  บานานัล 
รายชื่อเกาะเรียงตามขนาด
อนิยต

อนิยต คือสิกขาบทที่เกิดจากการล่วงละเมิดสิกขาบทประเภทกึ่งกลางระหว่างครุกาบัติกับลหุกาบัติ ซึ่งสิกขาบทนี้ขึ้นอยู่กับว่าพระวินัยธรจะวินิจฉัยว่าควรจะให้ปรับอาบัติแบบไหนตามแต่จะได้โทษหนักหรือเบาอย่างใดอย่างหนึ่ง ซึ่งมีทั้งหมด 2 ประการดังนี้
อยู่ในที่ลับตากับสตรีสองต่อสอง
อยู่ในที่ลับหูกับสตรีสองต่อสอง
คำว่า อนิยต แปลว่า สิกขาบทที่ไม่แน่นอนว่าจะให้ปรับอาบัติเป็นปาราชิก, สังฆาทิเสส หรือปาจิตตีย์ กล่าวคือเมื่อมีผู้พบเห็นหรือได้ยินว่าพระภิกษุอยู่กับสตรีด้วยกันสองต่อสองโดยที่ไม่มีบุคคลที่สาม (ชายผู้ที่รู้เดียงสา) อยู่ด้วย จึงได้ไปรายงานต่อพระวินัยธรให้ได้รับทราบ จากนั้นพระวินัยธรก็จะทำการไต่สวนกับพระภิกษุผู้ถูกกล่าวหา หากพระภิกษุนั้นยอมรับสารภาพว่าได้กระทำใด ๆ อย่างใดอย่างหนึ่งกับสตรีที่อยู่ด้วยกันตามที่โจทก์คฤหัสถ์ได้กล่าวหา ทางพระวินัยธรก็จะทำการวินิจฉัยว่าควรจะให้ปรับอาบัติแบบไหนตามแต่หนักหรือเบาตามทางของพระวินัยอย่างใดอย่างหนึ่ง เช่น
ถ้าพระภิกษุยอมรับว่าเสพเมถุนกับสตรี จึงให้ปรับอาบัติเป็นปาราชิก
ถ้าพระภิกษุยอมรับว่าแตะต้องสตรีด้วยความกำหนัดหรือพูดจากับสตรีด้วยวาจาชั่วหยาบหรือพูดพาดพิงเมถุน จึงให้ปรับอาบัติเป็นสังฆาทิเสส
ถ้าพระภิกษุไม่ได้กระทำใด ๆ กับสตรี แต่อยู่ด้วยกันสองต่อสอง จึงให้ปรับอาบัติเป็นปาจิตตีย์
ธาร ยุทธชัยบดินทร์

| ธาร ยุทธชัยบดินทร์ |
| --- | --- |

เกิด: 19 พฤษภาคม พ.ศ. 2507 (60 ปี) กรุงเทพมหานคร ประเทศไทย
อาชีพ: นักเขียน
สัญชาติ: ไทย 
คู่สมรส: ศิราภรณ์ ยุทธชัยบดินทร์
ธาร  ยุทธชัยบดินทร์ นักเขียนเชื้อสายไทย-จีน เกิดเมื่อ 19 พฤษภาคม พ.ศ. 2507  ที่ โรงพยาบาลศิริราช กรุงเทพมหานคร มีผลงานวรรณกรรมพิมพ์เผยแพร่ในนิตยสารต่าง ๆ ทั้ง นวนิยาย เรื่องสั้น และบทความ รวมถึงหนังสือเล่มซึ่งได้รับรางวัลระดับประเทศหลายครั้ง
ประวัติ

ธาร  ยุทธชัยบดินทร์ เป็นชาวกรุงเทพมหานครโดยกำเนิด บุตรของนายเสรีชัย (สกุลเดิมแซ่ 陳) และนางพรนับพัน (สกุลเดิม เชาว์กันหา) มีชีวิตวัยเด็กที่ยากลำบากเนื่องจากพ่อแม่หย่าร้างกัน เมื่ออายุ 11 ขวบต้องย้ายไปอยู่ที่จังหวัดนครปฐมอันเป็นบ้านเกิดของบิดา  ได้รับการศึกษาจาก โรงเรียนเกื้อวิทยา, โรงเรียนบูรณะศาสตร์, โรงเรียนพระปฐมวิทยาลัย, โรงเรียนไทยวิจิตรศิลป์, มหาวิทยาลัยสุโขทัยธรรมาธิราช (นิเทศศาสตร์) สมัยเรียนอยู่ชั้นมัธยมศึกษาตอนต้น เขาเริ่มเขียนบทกวีและเรื่องสั้นเป็นงานอดิเรก และมีผลงานตีพิมพ์ติดต่อกันหลายปีในนามปากกาต่าง ๆ เมื่อเติบโตขึ้นก็ทำงานส่งเสียตัวเองเรียนหนังสือด้วยการเป็นจิตรกร ประติมากร ก่อนจะหันเหไปเป็นพนักงานเสิร์ฟ เจ้าหน้าที่ฝ่ายบุคคล จากนั้นได้สมรสกับนภานุช ณ ถลาง และมีบุตรด้วยกันหนึ่งคนชื่อณัฏฐ์ภพ ระยะนี้ประกอบอาชีพเป็นครีเอทีฟรายการวิทยุ นักเขียนบทสารคดีวิทยุและโทรทัศน์ พนักงานขาย กองบรรณาธิการ ภายหลังหย่ากับคู่สมรสจึงหันเหไปประกอบอาชีพเป็นพ่อค้าเร่ตามตลาดนัด ต่อมาสอบบรรจุเข้ารับราชการในตำแหน่งนักประชาสัมพันธ์ แต่ปฏิบัติหน้าที่ได้สี่ปีเศษก็ตัดสินใจลาออกมาเขียนหนังสือ ในปี พ.ศ. 2551 ได้สมรสใหม่กับศิราภรณ์ ยุทธชัยบดินทร์ (สกุลเดิม แสนอุบล) และใช้ชีวิตส่วนใหญ่เดินทาง ถ่ายรูป วาดภาพ เขียนหนังสือ
ปัจจุบันย้ายออกจากกรุงเทพฯ ไปปักหลักเขียนบทความและเรื่องสั้นอยู่ที่จังหวัดสกลนคร